۱۴۴۶-۱۱-۵ تاریخ نشر شوی خبرونه مرکزی ریاست #سمنګان، ‎#لوګر او ‎#کاپیسا ولایتونو نمایندګیو د رغېدونکو ودانیو لپاره د مرکز ګرمۍ سیستم د نصبولو په پار د داوطلبۍ ناسته وشوه! نن شنبه د ذوالقعدې میاشتې پر ۵ مه، د ‎#افغانی_سرې_میاشتې په مرکزی دفتر کې د سمنګان، لوګر او کاپیسا ولایتونو نمایندګیو د نویو رغېدونکو اداری ودانیو لپاره د مرکز ګرمۍ سیستم نصبولو په پار د داوطلبۍ غونډه ترسره شوه. ناسته کې ۱۸ ودانیزو او لوژستیکی شرکتونو ګډون درلود، چې د نظارت او ارزونې ټیم له لوری د اسنادو تر ارزونې او کره کتنې وروسته به یې د مرکز ګرمیو سیستم نصبولو قرارداد پر شرایطو برابرو ګټونکو شرکتونو ته ورکړل شی. فراه #فراه ولایت کې ٧٨٤٣ تنه اړمنو ناروغانو ته روغتیایی خدمات وړاندې شوی! د ‎#افغانی_سرې_میاشتې روغتیاپالانو د فراه ولایت په بېلابېلو سیمو کې د تېرو ۳۰ ورځو په اوږدو کې ٢٠٨٠ تنو ناروغانو ته د کتنې او اړتیا وړ درملو د ورکړې ترڅنګ ١٩٣ تنو ټپیانو ته د پانسمان، ١٥٥٣ مېرمنو او ماشومانو ته د بېلا بېلو ناروغیو د مخنیوی او واکسینونو د تطبیق، ٢٧٠١ کسانو ته د روغتیا ساتنې په تړاو اړینې مشورې، ٤٦٩ مېرمنو ته د ولادت برخه کې د خدماتو سربېره د ٨١ ماشومانو کتنه کړې او په خوارځواکۍ اخته ماشومانو ته یې د خوارځواکۍ اړوند خوراکی توکی هم ورکړی، د دې ترڅنګ ٧٦٦ مېرمنو ته یې د کورنۍ د تنظیم برخه کې لازمې مشورې هم ورکړې دی.